ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
നഗര ദാരിദ്ര്യ നിര്മാര്ജനത്തിന് നൂതന സമീപനങ്ങള്' എന്ന വിഷയത്തെ അധികരിച്ച ദ്വിദിന ദേശീയ ശില്പശാലയ്ക്ക് കൊച്ചിയിൽ തുടക്കം
(കൊച്ചി: ജൂൺ 23, 2023
'നഗര ദാരിദ്ര്യ നിര്മാര്ജനത്തിന് നൂതന സമീപനങ്ങള്' എന്ന വിഷയത്തെ അധികരിച്ച് കേന്ദ്ര ഭവന-നഗരകാര്യ മന്ത്രാലയവും, ദീൻദയാൽ അന്ത്യോദയ യോജന-ദേശീയ നഗര ഉപജീവന ദൗത്യവും, കുടുംബശ്രീയും സംയുക്തമായി സംഘടിപ്പിക്കുന്ന ദ്വിദിന ദേശീയ ശിൽപശാല അങ്കമാലിയിലെ അഡ്ലക്സ് കൺവെൻഷൻ സെന്ററിൽ സംസ്ഥാന തദ്ദേശസ്വയംഭരണ വകുപ്പ് മന്ത്രി ശ്രീ എം.ബി രാജേഷ് ഉദ്ഘാടനം ചെയ്തു.
നഗര ദാരിദ്ര്യ നിർമ്മാർജനത്തിൽ കേരളം മാതൃകയാണെന്നും കേന്ദ്ര-സംസ്ഥാന സർക്കാരുകളുടെ ദാരിദ്ര്യ നിർമാർജന പദ്ധതികൾ നടപ്പിലാക്കുന്നതിൽ കുടുംബശ്രീയുടെ 25 വർഷത്തെ വൈദഗ്ധ്യവും ശക്തമായ സാമുദായിക അധിഷ്ഠിത സംഘടനാ സംവിധാനവും സഹായിച്ചിട്ടുണ്ടെന്നും ശ്രീ രാജേഷ് അഭിപ്രായപ്പെട്ടു. DAY-NULM കേരളത്തിൽ വിജയകരമായി നടപ്പാക്കുന്നതിന് വളരെ അനുകൂലമായ അന്തരീക്ഷം പ്രദാനം ചെയ്യുന്നതിൽ കുടുംബശ്രീ ഗണ്യമായ സംഭാവന നൽകിയിട്ടുണ്ടെന്നും അദ്ദേഹം പറഞ്ഞു.
ചടങ്ങിൽ ദീൻദയാൽ അന്ത്യോദയ യോജന മിഷൻ ഡയറക്റും ജോയന്റ് സെകട്ടറിയുമായ ശ്രീ രാഹുൽ കപൂർ അദ്ധ്യഷത വഹിച്ചു. ആഗോള നഗര ദാരിദ്ര്യം 2050 ഓടെ ഇരട്ടിയാകുമെന്നും ആസൂത്രണ രഹിതമായ അടിസ്ഥാന സൗകര്യങ്ങളുടെ അപര്യാപ്തതയ്ക്കും ജീവിത നിലവാര തകർച്ചെയ്ക്കും കാരണമാകുമെന്നും അദ്ദേഹം പറഞ്ഞു. ഇതിനെ നേരിടാൻ സാർക്കാരുകൾ, വിദ്യാഭ്യാസ സ്ഥാപനങ്ങൾ, വ്യവസായങ്ങൾ എന്നിവയുടെ സഹായത്തോടെ ഒരു നഗര ആവാസവ്യവസ്ഥ സൃഷ്ടിക്കുകയാണ് ലക്ഷ്യമെന്ന് അദ്ദേഹം പറഞ്ഞു.
ഡിജിറ്റൽ സാക്ഷരത, നഗര ദാരിദ്ര്യ നിർമ്മാർജനത്തിൽ പ്രധാനമാണെന്ന് അഡിഷനൽ ചീഫ് സെക്രട്ടറി ശ്രീമതി ശാരദ മുരളിധരൻ പറഞ്ഞു.
നഗര ദാരിദ്യ നിർമ്മാർജനത്തിൽ മികച്ച പ്രവർത്തനം കാഴ്ചവെച്ച സംസ്ഥാനങ്ങൾക്കുള്ള പുരസ്കാരങ്ങൾ മന്ത്രി എം.ബി രാജേഷ് വിതരണം ചെയ്തു. 2021-22 , 2022-23 
നഗരദരിദ്രരുടെ ജീവിത പുരോഗതി ലക്ഷ്യമിട്ടു കൊണ്ട് കുടുംബശ്രീ മുഖേന സംസ്ഥാനത്ത് 2015 മുതല് വിജയകരമായി നടപ്പാക്കി വരുന്ന പദ്ധതിയാണ് ദേശീയ നഗര ഉപജീവന ദൗത്യം. പദ്ധതിയുടെ ഒന്നാം ഘട്ടം അവസാനിക്കുന്നതിനെ തുടര്ന്ന് രണ്ടാം ഘട്ടത്തിനുള്ള മാര്ഗനിര്ദേശങ്ങള് രൂപപ്പെടുത്തുന്നതിന്റെ ഭാഗമായാണ് ദേശീയതലത്തില് ശില്പശാല സംഘടിപ്പിക്കുന്നത്. കേരളം ഉള്പ്പെടെ എന്.യു.എല്.എം പദ്ധതി നടപ്പാക്കുന്ന സംസ്ഥാനങ്ങള്, കേന്ദ്ര ഭരണ പ്രദേശങ്ങള് എന്നിവിടങ്ങളിലെ മികച്ച മാതൃകകള്, ഫീൽഡ് തല യാഥാര്ത്ഥ്യങ്ങള്, സങ്കീര്ണതകള്, വെല്ലുവിളികള് എന്നിവ പരസ്പരം അറിയുന്നതിനും മനസിലാക്കുന്നതിനും മികച്ച വേദിയൊരുക്കുകയാണ് ശില്പശാലയുടെ ലക്ഷ്യം. ശില്പശാലയുടെ ഭാഗമായി വിവിധ സാങ്കേതിക സെഷനുകളും സംഘടിപ്പിക്കുന്നുണ്ട്.
പ്രധാനമന്ത്രിയുടെ ഓഫീസ്
ഖേലോ ഇന്ത്യ യൂണിവേഴ്സിറ്റി ഗെയിംസിന്റെ മൂന്നാം പതിപ്പ് മെയ് 25 ന് പ്രധാനമന്ത്രി ഉദ്ഘാടനം ചെയ്യും
21 കായിക ഇനങ്ങളിൽ മത്സരിക്കുന്ന 200 ലധികം സർവകലാശാലകളിൽ നിന്നുള്ള 4750-ലധികം കായികതാരങ്ങളുടെ പങ്കാളിത്തത്തിന് മേള സാക്ഷ്യം വഹിക്കും
യുപിയുടെ സംസ്ഥാന മൃഗമായ ചതുപ്പ് മാനിനെ  പ്രതിനിധീകരിക്കുന്ന ജിതു ആണ് ഗെയിംസിന്റെ ചിഹ്നം.
മെയ് 25 മുതൽ ജൂൺ 3 വരെയാണ് മത്സരങ്ങൾ
പ്രധാനമന്ത്രി ശ്രീ നരേന്ദ്ര മോദി ഖേലോ ഇന്ത്യ യൂണിവേഴ്സിറ്റി ഗെയിംസ് 2022 മെയ് 25 ന് വൈകിട്ട് 7 മണിക്ക് വീഡിയോ കോൺഫറൻസിലൂടെ ഉദ്ഘാടനം ചെയ്യും.
രാജ്യത്ത് കായിക സംസ്കാരം വളർത്തിയെടുക്കുന്നതിലും കായികരംഗത്തേക്ക് യുവാക്കളെ പ്രോത്സാഹിപ്പിക്കുന്നതിലും പ്രധാനമന്ത്രി വളരെയധികം ശ്രദ്ധ ചെലുത്തിയിട്ടുണ്ട്. വളർന്നുവരുന്ന കായികതാരങ്ങളെ പിന്തുണയ്ക്കുന്നതിനായി ഗവണ്മെന്റ് വിവിധ പദ്ധതികൾ ആവിഷ്കരിക്കുകയും രാജ്യത്തെ കായിക ആവാസ് വ്യവസ്ഥ ശക്തിപ്പെടുത്തുന്നതിനുള്ള ശ്രമങ്ങൾ നടത്തുകയും ചെയ്തിട്ടുണ്ട്. ഖേലോ ഇന്ത്യ യൂണിവേഴ്സിറ്റി ഗെയിംസ് സംഘടിപ്പിക്കുന്നത് ഈ ദിശയിലുള്ള മറ്റൊരു ചുവടുവയ്പ്പാണ്.
ഈ വർഷം, ഖേലോ ഇന്ത്യ യൂണിവേഴ്സിറ്റി ഗെയിംസിന്റെ മൂന്നാം പതിപ്പ് ഉത്തർപ്രദേശിൽ മെയ് 25 മുതൽ ജൂൺ 3 വരെ നടക്കും. വാരാണസി , ഗോരഖ്പൂർ, ലഖ്നൗ, ഗൗതം ബുദ്ധ നഗർ എന്നിവിടങ്ങളിലാണ് ഈ മത്സരങ്ങൾ സംഘടിപ്പിക്കുന്നത്. 21 കായിക ഇനങ്ങളിൽ മത്സരിക്കുന്ന 200 ലധികം സർവകലാശാലകളിൽ നിന്നുള്ള 4750 കായികതാരങ്ങളുടെ പങ്കാളിത്തത്തിന് ഗെയിംസ് സാക്ഷ്യം വഹിക്കും. ഗെയിംസിന്റെ സമാപന ചടങ്ങ് ജൂൺ മൂന്നിന് വാരാണസിയിൽ നടക്കും.
ഉത്തർപ്രദേശിലെ സംസ്ഥാന മൃഗമായ ചതുപ്പ് മാനിനെ  പ്രതിനിധീകരിക്കുന്ന ജിതു എന്നാണ് ഗെയിംസിന്റെ ചിഹ്നം.
ND
(
പ്രധാനമന്ത്രിയുടെ ഓഫീസ്
ഐ.ആര്.എന്.എസ്.എസ്. 1 ഐ. യുടെ വിജയകരമായ വിക്ഷേപണം : പ്രധാനമന്ത്രി ഐ.എസ്.ആര്.ഒ. ശാസ്ത്രജ്ഞരെ അഭിനന്ദിച്ചു
ഇന്ത്യയുടെ ഗതിനിര്ണ്ണയ ഉപഗ്രഹമായ ഐ.ആര്.എന്.എസ്.എസ്. 1 ഐ. യുടെ വിജയകരമായ വിക്ഷേപണത്തിന് പ്രധാനമന്ത്രി ശ്രീ. നരേന്ദ്ര മോദി ഐ.എസ്.ആര്.ഒ. ശാസ്ത്രജ്ഞരെ അഭിനന്ദിച്ചു.
'പി.എസ്.എല്.വി. ഉപയോഗിച്ച് ഐ.ആര്.എന്.എസ്.എസ്. 1 ഐ. യുടെ വിക്ഷേപണം വിജയകരമാക്കിയ നമ്മുടെ ശാസ്ത്രജ്ഞര്ക്ക് അഭിനന്ദനങ്ങള്. ഈ വിജയം നമ്മുടെ ബഹിരാകാശ പരിപാടിയുടെ പ്രയോജനങ്ങള് സാധാരണക്കാരില് എത്തിക്കും. ഐ.എസ്.ആര്.ഒ. ടീമില് അഭിമാനം കൊള്ളുന്നു', പ്രധാനമന്ത്രി പറഞ്ഞു.
ND MRD –289
കൊച്ചി: ഏപ്രിൽ 30, 2022
കൊച്ചി തുറമുഖത്തെ നിർദിഷ്ട റോൾ-ഓൺ-റോൾ-ഓഫ്  സൗകര്യത്തിന് കേന്ദ്ര തുറമുഖ, ഷിപ്പിംഗ്, ജലപാത മന്ത്രി ശ്രീ സർബാനന്ദ സോനോവാൾ ഇന്ന്  തറക്കല്ലിട്ടു.
കേന്ദ്ര തുറമുഖ, ഷിപ്പിംഗ്, ജലപാത സഹമന്ത്രി ശ്രീ ശാന്തനു ഠാക്കൂർ, കേന്ദ്ര വിദേശ, പാർലമെന്ററി കാര്യ സഹമന്ത്രി ശ്രീ വി. മുരളീധരൻ തുടങ്ങിയവർ കൊച്ചിൻ ഷിപ്യാർഡ് പരിസരത്ത് നടന്ന ചടങ്ങിൽ സംബന്ധിച്ചു.
ഇന്ത്യാ ഗവൺമെന്റിന്റെ 'സാഗർമാല' പദ്ധതിക്ക് കീഴിലുള്ള റോ-റോ സൗകര്യം, കൊച്ചി തുറമുഖത്തിന്റെ മട്ടാഞ്ചേരി ചാനലിൽ Q1 ബെർത്തിനെയും സൗത്ത് കോൾ ബെർത്തിനെയും ബന്ധിപ്പിച്ചാണ് വികസിപ്പിക്കുന്നത്. 615 ചതുരശ്ര മീറ്ററിൽ RCC ജെട്ടിയുടെ നിർമ്മാണവും റോ-റോ സൗകര്യത്തിലേക്ക് നയിക്കുന്ന നിലവിലുള്ള റോഡുകളുടെ ബലപ്പെടുത്തലും അനുബന്ധ ജോലികളും ഇതിൽ ഉൾപ്പെടും.
തുറമുഖ, ഷിപ്പിംഗ്, ജലപാത മന്ത്രാലയത്തിന്റെ ഹരിത തുറമുഖ സംരംഭത്തിന്റെ ഭാഗമായി സുരക്ഷിതവും സുസ്ഥിരവുമായ ഗതാഗത സൗകര്യങ്ങൾ പ്രോത്സാഹിപ്പിക്കുന്നതിനായിയാണ് ഈ സൗകര്യം വികസിപ്പിക്കുന്നത്. ഇത് റോ-റോ കപ്പലുകൾ ഉപയോഗിച്ച് കുറഞ്ഞ ചെലവിലുള്ള തീരദേശ ചരക്ക് നീക്കം പ്രോത്സാഹിപ്പിക്കുകയും റോഡുകളിലെ തിരക്ക് കുറയ്ക്കാൻ സഹായിക്കുകയും അതുവഴി അപകടങ്ങൾ കുറയ്ക്കുകയും ചെയ്യും. ചെലവ് കുറഞ്ഞ പരിസ്ഥിതി സൗഹൃദ ഗതാഗത മാർഗ്ഗം പ്രോത്സാഹിപ്പിക്കുന്നതിനും സുഗമമാക്കുന്നതിനുമുള്ള ഒരു ഉപാധി കൂടിയാണിത്.
സാഗർമാല സംരംഭത്തിന് കീഴിൽ, 11.06 കോടി രൂപയുടെ പ്രതീക്ഷിത ചെലവിൽ നിർമ്മിക്കുന്ന പദ്ധതിയുടെ 100% ചെലവും കേന്ദ്ര ഗവണ്മെന്റ് വഹിക്കും. ഒമ്പത് മാസത്തിനുള്ളിൽ പദ്ധതിയുടെ നിർമ്മാണം പൂർത്തിയാകും എന്ന് പ്രതീക്ഷിക്കുന്നു.
കൊച്ചിൻ പോർട്ട് അതോറിറ്റിയുടെ പുതിയ ലോഗോ പ്രകാശനം കേന്ദ്ര തുറമുഖ, ഷിപ്പിംഗ്, ജലപാത സഹമന്ത്രി ശ്രീ ശാന്തനു ഠാക്കൂർ ചടങ്ങിൽ നിർവഹിച്ചു.
പ്രധാനമന്ത്രിയുടെ ഓഫീസ്
ആഗ്ര മെട്രോ പദ്ധതിയുടെ നിർമ്മാണപ്രവർത്തന ഉദ്ഘാടനം ഈമാസം ഏഴിന് പ്രധാനമന്ത്രി നിർവഹിക്കും
ആഗ്ര മെട്രോ പദ്ധതിയുടെ നിർമ്മാണ പ്രവർത്തനങ്ങളുടെ ഉദ്ഘാടനം ഈമാസം ഏഴിന്  രാവിലെ 11.30ന് വീഡിയോ കോൺഫറൻസിലൂടെ പ്രധാനമന്ത്രി ശ്രീ നരേന്ദ്ര മോദി നിർവഹിക്കും. ആഗ്രയിലെ 15 ബറ്റാലിയൻ പി.എ.സി പരേഡ് ഗ്രൗണ്ടിൽ നടക്കുന്ന ചടങ്ങിൽ, കേന്ദ്ര ഭവന, നഗര കാര്യ വകുപ്പ് മന്ത്രി ശ്രീ ഹർദീപ് സിംഗ് പുരി, ഉത്തർപ്രദേശ് മുഖ്യമന്ത്രി യോഗി ആദിത്യനാഥ്,മറ്റു വിശിഷ്ട വ്യക്തികൾ എന്നിവർ പങ്കെടുക്കും.
ആഗ്ര മെട്രോ പദ്ധതിയെക്കുറിച്ച്:
29.4 കിലോമീറ്റർ ദൈർഘ്യത്തിൽ രണ്ട് ഇടനാഴികളോടു കൂടിയ ആഗ്ര മെട്രോ പദ്ധതി താജ്മഹൽ,ആഗ്ര കോട്ട, സിക്കന്ദ്ര തുടങ്ങിയ പ്രധാന വിനോദസഞ്ചാര കേന്ദ്രങ്ങളെ റെയിൽവെസ്റ്റേഷൻ, ബസ് സ്റ്റാൻഡുകൾ എന്നിവയുമായി ബന്ധിപ്പിക്കും.ആഗ്രയിലെ താമസക്കാരായ 26 ലക്ഷത്തോളം ജനങ്ങൾക്കും, പ്രതിവർഷം ആഗ്ര സന്ദർശിക്കുന്ന 60 ലക്ഷത്തോളം വിനോദസഞ്ചാരികൾക്കും പദ്ധതിയുടെ പ്രയോജനം ലഭിക്കും.ചരിത്ര നഗരമായ ആഗ്രയ്ക്ക് , പരിസ്ഥിതി സൗഹൃദവും വേഗത്തിൽ ഉള്ളതുമായ ഈ ഗതാഗതസംവിധാനം ഏറെ ഗുണകരമാകും.
അഞ്ചുവർഷം കൊണ്ട് നിർമാണം പൂർത്തിയാക്കാൻ ഉദ്ദേശിക്കുന്ന പദ്ധതിക്ക് 8379.62 കോടി രൂപയാണ് ചെലവ് പ്രതീക്ഷിക്കുന്നത്.
നേരത്തെ 2019 മാർച്ച് എട്ടിന് പ്രധാനമന്ത്രി ശ്രീ നരേന്ദ്ര മോദി ആഗ്ര മെട്രോ പദ്ധതിയും, സി സി എസ് എയർപോർട്ട് മുതൽ മുൻഷിപുലിയ വരെയുള്ള, ലക്നോ മെട്രോയുടെ 23 കിലോമീറ്റർ ദൈർഘ്യമുള്ള ഉത്തര-ദക്ഷിണ ഇടനാഴിയിലെ വാണിജ്യ പ്രവർത്തനങ്ങളും ഉദ്ഘാടനം ചെയ്തിരുന്നു.
പ്രധാനമന്ത്രിയുടെ ഓഫീസ്
നാഗാലാൻഡ് സംസ്ഥാന രൂപീകരണ ദിനത്തിൽ പ്രധാനമന്ത്രിയുടെ ആശംസ
നാഗാലാൻഡിലെ സംസ്ഥാന രൂപീകരണ ദിനത്തിൽ അവിടത്തെ ജനങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"നാഗാലാൻഡിന്റെ സംസ്ഥാന രൂപീകരണ ദിനത്തിന്റെ പ്രത്യേക വേളയിൽ , സംസ്ഥാനത്തെ ഉത്കൃഷ്ടരായ ജനങ്ങൾക്ക് ആശംസകൾ. നാഗാ സംസ്കാരം ധീരതയും മാനുഷിക മൂല്യങ്ങളും പ്രതിനിധീകരിക്കുന്നു. നാഗാലാൻഡിലെ ജനങ്ങൾ ഇന്ത്യയുടെ വളർച്ചയ്ക്ക് സമ്പന്നമായ സംഭാവനകൾ നൽകുന്നു. വരും വർഷങ്ങളിൽ നാഗാലാൻഡിന്റെ പുരോഗതിക്കായി ഞാൻ പ്രാർത്ഥിക്കുന്നു.
blockquote>
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 സംബന്ധിച്ച പുതിയ വിവരങ്ങള്
രാജ്യത്ത് കഴിഞ്ഞ 24 മണിക്കൂറുകള്ക്കുള്ളില് മൊത്തം 85,362 പേര്ക്ക് പുതിയതായി രോഗം ബാധിച്ചു. കേസുകളില് 75%വും 10 സംസ്ഥാനങ്ങള്/കേന്ദ്രഭരണപ്രദേശങ്ങളിലാണ് കേന്ദ്രീകരിച്ചിരിക്കുന്നത്.
ഈ പട്ടികയില് മഹാരാഷ്ട്ര തന്നെയാണ് ഇപ്പോഴും മുന്നില്. അവിടെ മാത്രം 17,000 കേസുകളാണ് റിപ്പോർട്ട് ചെയ്യപ്പെട്ടത്. യഥാക്രമം ഏകദേശം 8,000വും 7,000വും കേസുകള് റിപ്പോര്ട്ട് ചെയ്ത കര്ണ്ണാടകയും ആന്ധ്രാപ്രദേശും തൊട്ടുപിന്നിലുണ്ട്.
കഴിഞ്ഞ 24 മണിക്കൂറിനുള്ളില് കോവിഡ് ബാധിച്ച് 1,089 പേരുടെ മരണം രേഖപ്പെടുത്തിയിട്ടുണ്ട്.
കോവിഡ് മൂലം കഴിഞ്ഞ 24 മണിക്കൂറുകള്ക്കിടയിലുണ്ടായ മരണങ്ങളിലെ 83%വും 10 സംസ്ഥാനങ്ങള്/കേന്ദ്ര ഭരണപ്രദേശങ്ങളിലാണ്.
മഹാരാഷ്ട്രയില് 416 മരണം റിപ്പോര്ട്ട് ചെയ്തപ്പോള് കര്ണ്ണാടകയിലും ഉത്തര്പ്രദേശിലും യഥാക്രമം 86ഉം 84ഉം മരണങ്ങളാണ് റിപ്പോര്ട്ട് ചെയ്തിരിക്കുന്നത്.
17 സംസ്ഥാനങ്ങള്/കേന്ദ്രഭരണപ്രദേശങ്ങളില് ദേശീയ ശരാശരിയെക്കാളും  കുറഞ്ഞ കേസ് പെര് മില്യണാണുള്ളത്. 23 സംസ്ഥാനങ്ങള്/കേന്ദ്രഭരണപ്രദേശങ്ങളില് ദേശീയ ശരാശരിയെക്കാളും  കുറഞ്ഞ ഡെത്ത് പെര് മില്യണ് ആണുള്ളത്.
രാജ്യത്തങ്ങോളമിങ്ങോളം പരിശോധനയ്ക്കുള്ള പശ്ചാത്തല സൗകര്യങ്ങളുടെ തോത് ഇന്ത്യ വലിയ തോതില് വര്ദ്ധിപ്പിച്ചു. സര്ക്കാര് മേഖലയിൽ 1,086 ലാബുകളും 737 സ്വകാര്യ ലാബുകളും ഉള്പ്പെടെ ഇന്നുവരെ 1,823 ലാബുകളിൽ ആണ് പരിശോധന സൗകര്യം ഏർപ്പെടുത്തിയിരിക്കുന്നത്.
ഇന്ത്യയുടെ പരിശോധനാശേഷി പ്രതിദിനം 14 ലക്ഷമായി കുതിച്ചുയര്ന്നു. കഴിഞ്ഞ 24 മണിക്കൂറിനുള്ളില് 13,41,535 പരിശോധനകള് നടത്തി. മൊത്തം പരിശോധനകളുടെ എണ്ണം 7 കോടി  കടന്നു.
ഉയര്ന്നതലത്തിലുള്ള പരിശോധനകള് പോസീറ്റീവ് കേസുകളെ നേരത്തെ കണ്ടെത്തുന്നതിലേക്ക് നയിക്കുന്നുണ്ട്. ഉയര്ന്ന നിരക്കിലുള്ള പരിശോധനയുമായി സംയോജിപ്പിക്കുമ്പോള് ആത്യന്തികമായി പോസിറ്റീവ് നിരക്ക് കുറഞ്ഞുവരുമെന്ന് തെളിവുകള് വ്യക്തമാക്കുന്നു.
രാജ്യത്തിന്റെ സഞ്ചിത പോസിറ്റിവിറ്റി നിരക്ക് 8.40%വും ടെസ്റ്റ് പെര് മില്യണ് ഇപ്പോള് 50,920 ഉം ആണ്.
പ്രധാനമന്ത്രിയുടെ ഓഫീസ്
ജൂനിയർ ലോക ചാമ്പ്യൻഷിന്റെ മെഡൽ പട്ടികയിൽ ഒന്നാമതെത്തിയ ഇന്ത്യൻ ഷൂട്ടിംഗ് ടീമിനെ പ്രധാനമന്ത്രി അഭിനന്ദിച്ചു
ലോക ജൂനിയർ ഷൂട്ടിംഗ് ചാമ്പ്യൻഷിപ്പിൽ 16 സ്വർണ്ണ മെഡലുകൾ ഉൾപ്പെടെ 40 മെഡലുകളോടെ മെഡൽ പട്ടികയിൽ ഒന്നാമതെത്തിയ ഇന്ത്യൻ ഷൂട്ടർമാരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
"നമ്മുടെ ഷൂട്ടർമാരുടെ മികച്ച പ്രകടനം! ഷൂട്ടിംഗ് ജൂനിയർ ലോക ചാമ്പ്യൻഷിപ്പിൽ ഇന്ത്യ 16 സ്വർണ്ണമടക്കം 40 മെഡലുകളോടെ മെഡൽ പട്ടികയിൽ ഒന്നാമതെത്തി. ടീമിന് അഭിനന്ദനങ്ങൾ, ഭാവിക്ക് ആശംസകൾ. ഈ വിജയം നിരവധി വളർന്നുവരുന്ന ഷൂട്ടർമാർക്ക് പ്രചോദനമാകും."
(
പ്രധാനമന്ത്രിയുടെ ഓഫീസ്
യുവാക്കൾക്കിടയിൽ നവീനാശയ മനോഭാവം വളർത്തിയെടുക്കുന്നതിൽ അടൽ ടിങ്കറിംഗ് ലാബുകൾ പ്രധാന പങ്ക് വഹിക്കുന്നു : പ്രധാനമന്ത്രി
യുവാക്കളിൽ നവീനാശയ മനോഭാവം വളർത്തിയെടുക്കുന്നതിൽ അടൽ ടിങ്കറിംഗ് ലാബുകൾ ഒരു പ്രധാന പങ്ക് വഹിക്കുന്നുണ്ടെന്ന് പ്രധാനമന്ത്രി ശ്രീ നരേന്ദ്ര മോദി അഭിപ്രായപ്പെട്ടു.
തന്റെ പ്രഥമ വിദ്യാലയമായ സെന്റ് പോൾസ് കുരിയച്ചിറയിൽ അടൽ ടിങ്കറിംഗ് ലാബ് സ്ഥാപിതമായതിനെ കുറിച്ച് കേന്ദ്ര സംരംഭകത്വ, നൈപുണ്യ വികസനം, ഇലക്ട്രോണിക്സ്, ടെക്നോളജി സഹമന്ത്രി ശ്രീ രാജീവ് ചന്ദ്രശേഖറിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
“തീർച്ചയായും ഇത് നിങ്ങൾക്ക് ഒരു പ്രത്യേക നിമിഷമായിരിക്കണം!
നമ്മുടെ യുവാക്കൾക്കിടയിൽ നവീനാശയ മനോഭാവം വളർത്തുന്നതിൽ അടൽ ടിങ്കറിംഗ് ലാബുകൾ ഒരു പ്രധാന പങ്ക് വഹിക്കുന്നു.”
Our Government will keep working towards a vibrant fisheries sector, with a strong emphasis on improving lives of fish farmers be it through access to more credit, better markets etc. https://t.co/EWnWXM0jbN
— Narendra Modi  July 10, 2023
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
രാജ്യത്തെ, പക്ഷിപ്പനി സംബന്ധിച്ച വിവരങ്ങൾ
22 ജനുവരി 2021 വരെ, രാജ്യത്തെ 20 സംസ്ഥാനങ്ങളിൽ, കേരളം ഉൾപ്പെടെയുള്ള 9 സംസ്ഥാനങ്ങളിൽ വളർത്തു പക്ഷികൾക്കും 12 സംസ്ഥാനങ്ങളിൽ കാക്ക / ദേശാടന / മറ്റു പക്ഷികൾക്കും പക്ഷിപ്പനി സ്ഥിരീകരിച്ചു.
മഹാരാഷ്ട്ര, മധ്യപ്രദേശ്,ഛത്തീസ്ഗഡ്, കേരളം എന്നീ സംസ്ഥാനങ്ങളിലെ പ്രഭവകേന്ദ്രങ്ങളിൽ നിയന്ത്രണ, പ്രതിരോധ പ്രവർത്തനങ്ങൾ  നടന്നു വരുന്നു.
പക്ഷിപ്പനി നിയന്ത്രണം ,പ്രതിരോധം, തയ്യാറെടുപ്പ്, എന്നിവയ്ക്കുള്ള 2021 ലെ പരിഷ്കരിച്ച കർമപദ്ധതി അടിസ്ഥാനമാക്കി സംസ്ഥാനങ്ങളും കേന്ദ്രഭരണ പ്രദേശങ്ങളും സ്വീകരിച്ച നടപടികളെക്കുറിച്ച് ദിവസേന കേന്ദ്രത്തിന് റിപ്പോർട്ട് നൽകി വരുന്നു. കേന്ദ്ര മത്സ്യബന്ധന, മൃഗപരിപാലന, ക്ഷീര മന്ത്രാലയം പക്ഷിപ്പനി സംബന്ധിച്ച് അവബോധം സൃഷ്ടിക്കാനായി സാമൂഹ്യ മാധ്യമങ്ങൾ ഉൾപ്പെടെയുള്ള പ്ലാറ്റ്ഫോമുകളിലൂടെ നിരന്തര പരിശ്രമങ്ങളും നടത്തി വരുന്നു.
പ്രധാനമന്ത്രിയുടെ ഓഫീസ്
ഓണാഘോഷം ഒരു അന്തർദേശീയ ഉത്സവമായി മാറിക്കൊണ്ടിരിക്കുകയാണ്: പ്രധാനമന്ത്രി നരേന്ദ്രമോദി
മൻ കീ ബാത്ത് പരിപാടിയുടെ ഏറ്റവും പുതിയ എപ്പിസോഡിൽ ഇന്ന് പ്രധാനമന്ത്രി നരേന്ദ്രമോദി ഓണാഘോഷത്തെ പറ്റി സംസാരിച്ചു. ഇപ്പോള് ഓണാഘോഷവും ഗംഭീരമായി നടത്തപ്പെടുകയാണെന്നും ഓണം ചിങ്ങമാസത്തിലാണ് വരുന്നത് എന്നും അദ്ദേഹം പറഞ്ഞു. ഈ സമയത്ത് ആളുകള് പുതിയതായി എന്തെങ്കിലും വാങ്ങുന്നു, വീട് അണിയിച്ചൊരുക്കുന്നു, പൂക്കളമുണ്ടാക്കുന്നു, ഓണസദ്യ ആസ്വദിക്കുന്നു, പലതരത്തിലുള്ള കളികളും മത്സരങ്ങളും നടത്തുന്നു, എന്നെല്ലാം അദ്ദേഹം കൂട്ടിച്ചേർത്തു.
ഓണാഘോഷത്തിൻ്റെ കീർത്തി ദൂരെ വിദേശങ്ങളില് പോലും എത്തിയിരിക്കുന്നതായി പ്രധാനമന്ത്രി അഭിപ്രായപ്പെട്ടു. അമേരിക്കയിലാണെങ്കിലും യൂറോപ്പിലാണെങ്കിലും ഗള്ഫ് രാജ്യങ്ങളിലാണെങ്കിലും ഓണാഘോഷത്തിന്റെ തിളക്കം എല്ലായിടത്തും കാണാനാകും. ഓണം ഒരു അന്തര്ദ്ദേശീയ ആഘോഷമായി മാറുകയാണെന്നും അദ്ദേഹം അഭിപ്രായപ്പെട്ടു.
ഓണം നമ്മുടെ കൃഷിയുമായി ബന്ധപ്പെട്ട ഒരു ആഘോഷമാണ്. ഇത് നമ്മുടെ ഗ്രാമീണ സമ്പദ്വ്യവസ്ഥയ്ക്ക് ഒരു പുതിയ തുടക്കത്തിന്റെ സമയമാണ്. കര്ഷകരുടെ ബലത്തിലാണ് നമ്മുടെ ജീവിതവും സമൂഹവും മുന്നോട്ടു പോകുന്നത്. നമ്മുടെ ഉത്സവങ്ങള് കര്ഷകരുടെ പരിശ്രമം കൊണ്ടാണ് നിറവൈവിധ്യങ്ങളുടേതാകുന്നത്. നമ്മുടെ അന്നദാതാക്കളെ, കര്ഷകരുടെ ജീവന്ദായിനിയായ ശക്തിയെ, വേദങ്ങളില് പോലും വളരെ അഭിമാനത്തോടെ പരാമർശിച്ചിരിക്കുന്നതായും പ്രധാനമന്ത്രി വ്യക്തമാക്കുകയുണ്ടായി.
(
പ്രധാനമന്ത്രിയുടെ ഓഫീസ്
രാജ്യത്തെമ്പാടുമുള്ള പി.എം.എ.വൈ. ഗുണഭോക്താക്കളുമായി പ്രധാനമന്ത്രി ആശയ വിനിമയം നടത്തി
രാജ്യത്തെമ്പാടുമുള്ള പ്രധാനമന്ത്രി ഭവന നിര്മ്മാണ പദ്ധതിയുടെ  ഗുണഭോക്താക്കളുമായി പ്രധാനമന്ത്രി ശ്രീ. നരേന്ദ്ര മോദി ഇന്ന് വീഡിയോ ബ്രിഡ്ജ് വഴി സംവദിച്ചു. ഗവണ്മെന്റിന്റെ വിവിധ പദ്ധതികളുടെ ഗുണഭോക്താക്കളുമായുള്ള വീഡിയോ ബ്രിഡ്ജ് ആശയ വിനിമയ പരമ്പരയില് മൂന്നാമത്തേതാണിത്.
പ്രധാനമന്ത്രി ആവാസ് യോജനയുടെ ഗുണഭോക്താക്കളുമായി ആശയവിനിമയം നടത്തുന്നതില് ആഹ്ലാദം പ്രകടിപ്പിച്ച പ്രധാനമന്ത്രി പദ്ധതിയുടെ മെച്ചപ്പെടുത്തേണ്ട മേഖലകള് ഉള്പ്പെടെ വിവിധ വശങ്ങളെ കുറിച്ച് ധാരണയുണ്ടാക്കാന് ഇത്തരം സംവാദങ്ങള് സഹായിക്കുമെന്ന് പറഞ്ഞു. പ്രധാനമന്ത്രി ആവാസ് യോജന എന്നത് കേവലം ഇഷ്ടികയും, കുമ്മായക്കൂട്ടും മാത്രമല്ലെന്നും മെച്ചപ്പെട്ട ജീവിത ഗുണനിലവാരം ലഭ്യമാക്കാനും സ്വപ്നങ്ങള് സാക്ഷാത്കരിക്കാനും കൂടിയുള്ളതാണെന്നും അദ്ദേഹം ചൂണ്ടിക്കാട്ടി.
എല്ലാവര്ക്കും വീട് ലഭ്യമാക്കുന്നതിന് കഴിഞ്ഞ നാല് വര്ഷത്തില് ഗവണ്മെന്റ് ഒരു ദൗത്യ രൂപത്തിലുള്ള സമീപനമാണ് കൈക്കൊണ്ടിട്ടുള്ളതെന്ന് പ്രധാനമന്ത്രി പറഞ്ഞു. ഇന്ത്യ അതിന്റെ സ്വാതന്ത്ര്യത്തിന്റെ 75-ാം വര്ഷം ആഘോഷിക്കുന്ന 2022 ഓടെ ഓരോ ഇന്ത്യാക്കാരനും വീട് ഉറപ്പുവരുത്തുക എന്നതിനാണ് ഗവണ്മെന്റ് യത്നിക്കുന്നതെന്ന് അദ്ദേഹം കൂട്ടിച്ചേര്ത്തു.
പ്രധാനമന്ത്രി ആവാസ് യോജനയ്ക്ക് കീഴില് ഗ്രാമ പ്രദേശങ്ങളില് മൂന്ന് കോടി വീടുകളും, നഗര പ്രദേശങ്ങളില് ഒരു കോടി വീടുകളുമാണ് നിര്മ്മിക്കാന് ലക്ഷ്യമിട്ടിട്ടുള്ളത്. നഗര പ്രദേശങ്ങളില് ഇതുവരെ 47 ലക്ഷത്തിലധികം വീടുകള് നിര്മ്മിക്കാനുള്ള അനുമതി നല്കിയിട്ടുണ്ട്. മുന് ഗവണ്മെന്റ് 10 വര്ഷം കൊണ്ട് നല്കിയ അനുമതികളുടെ നാല് മടങ്ങിലും അധികമാണിത്. അതുപോലെ ഗ്രാമീണ മേഖലയില് ഒരു കോടിയിലധികം വീടുകള് നിര്മ്മിക്കാന് അനുമതി നല്കിയിട്ടുണ്ട്. മുന് ഗവണ്മെന്റിന്റെ കാലത്ത് അതിന്റെ നാല് വര്ഷത്തിനിടെ അനുമതി നല്കിയ 25 ലക്ഷത്തിന്റെ സ്ഥാനത്താണിത്. ഒരു വീട് നിര്മ്മിക്കാന് വേണ്ടി വരുന്ന സമയം 18 മാസത്തില് നിന്ന് 12 മാസമായി കുറയ്ക്കാന് ഗവണ്മെന്റിന് കഴിഞ്ഞതുവഴി ഏകദേശം 6 മാസം ലാഭിക്കാനായി.
പി.എം.എ.വൈ. യില് ഇപ്പോഴത്തെ ഗവണ്മെന്റ് കൊണ്ടു വന്ന മാറ്റങ്ങള് ഊന്നിപ്പറഞ്ഞു കൊണ്ട് വീടുകളുടെ വലിപ്പം 20 ചതുരശ്ര മീറ്ററില് നീന്ന് 25 ചതുരശ്ര മീറ്ററാക്കി വര്ദ്ധിപ്പിച്ചിട്ടുണ്ടെന്ന് പ്രധാനമന്ത്രി ചൂണ്ടിക്കാട്ടി. ഒപ്പം പദ്ധതിക്കുള്ള ധനസഹായം നേരത്തെയുള്ള 70,000 മുതല് 75,000 രൂപ വരെയെന്നതിന് പകരം 1,25,000 രൂപയാക്കി വര്ദ്ധിപ്പിച്ചിട്ടുണ്ട്.
ജനങ്ങളുടെ അന്തസ്സുമായിട്ടാണ് പ്രധാനമന്ത്രി ആവാസ് യോജനയെ ബന്ധിപ്പിച്ചിരിക്കുന്നതെന്ന് പറഞ്ഞ പ്രധാനമന്ത്രി സ്ത്രീകള്, ദിവ്യാംഗരായ സഹോദരീ സഹോദരന്മാര്, പട്ടിക ജാതി, പട്ടിക വര്ഗ്ഗ, മറ്റ് പിന്നോക്ക വിഭാഗക്കാര്, ന്യൂനപക്ഷ വിഭാഗങ്ങള് മുതലായവര്ക്ക് വീട് ഉറപ്പാക്കുകയാണ് പദ്ധതിയുടെ ലക്ഷ്യമെന്ന് ചൂണ്ടിക്കാട്ടി.
പി.എം.എ.വൈ. എല്ലാവര്ക്കും തൊഴിലവസരങ്ങള് സൃഷ്ടിച്ചിട്ടുണ്ട്. പദ്ധതിയെ ശക്തിപ്പെടുത്തുന്നതിന്റെ ഭാഗമായി വീടുകളുടെ നിര്മ്മാണം കൂടുതല് വേഗത്തിലാക്കാനും, നിര്മ്മാണത്തിന്റെ ഗുണനിലവാരം ഉറപ്പ് വരുത്താനും ഗവണ്മെന്റ് ശ്രമിച്ച് വരികയാണ്. ഇതിന്റെ ഭാഗമായി ഏകദേശം ഒരു ലക്ഷം കല്പ്പണിക്കാര്ക്കുള്ള പരിശീലനം ആരംഭിച്ച് കഴിഞ്ഞു. ഇതിന് പുറമെ പല സംസ്ഥാനങ്ങളിലും കല്പ്പണിക്കായി വനിതകള്ക്കും നല്കി വരുന്ന പരിശീലനം വനിതാശാക്തീകരണത്തിലേയ്ക്ക് നയിക്കും.
ND MRD – 450
പ്രധാനമന്ത്രിയുടെ ഓഫീസ്
ഇന്ത്യ-ബംഗ്ലാദേശ് സൗഹൃദ പൈപ്പ്ലൈൻ ഇന്ത്യയുടെയും ബംഗ്ലാദേശിന്റെയും പ്രധാനമന്ത്രിമാർ സംയുക്തമായി വിദൂരദൃശ്യസംവിധാനത്തിലൂടെ ഉദ്ഘാടനംചെയ്യും
ഇന്ത്യ-ബംഗ്ലാദേശ് സൗഹൃദ പൈപ്പ്ലൈൻ പ്രധാനമന്ത്രി ശ്രീ നരേന്ദ്ര മോദിയും ബംഗ്ലാദേശ് പ്രധാനമന്ത്രി ഷെയ്ഖ് ഹസീനയും 2023 മാർച്ച് 18നു വൈകിട്ട് അഞ്ചിനു വിദൂരദൃശ്യസംവിധാനത്തിലൂടെ ഉദ്ഘാടനം ചെയ്യും.
ഇന്ത്യ - ബംഗ്ലാദേശ് അതിർത്തി മുറിച്ചുകടക്കുന്ന ആദ്യത്തെ ഊർജ പൈപ്പ്ലൈനാണിത്. ഏകദേശം 377 കോടി രൂപ ചെലവിലാണ് ഇതു നിർമിച്ചത്. പൈപ്പ്ലൈനിന്റെ ബംഗ്ലാദേശ് ഭാഗത്തിന്റെ നിർമാണച്ചെലവ് ഏകദേശം 285 കോടി രൂപയാണ്. പ്രത്യേക ധനസഹായത്തിലൂടെ ഇന്ത്യാ ഗവൺമെന്റാണ് ഇതിന്റെ ചെലവുവഹിച്ചത്.
പ്രതിവർഷം ഒരു ദശലക്ഷം മെട്രിക് ടൺ  അതിവേഗ ഡീസൽ  കൈമാറാൻ പൈപ്പ്ലൈനിനു ശേഷിയുണ്ട്. തുടക്കത്തിൽ വടക്കൻ ബംഗ്ലാദേശിലെ ഏഴു ജില്ലകളിലേക്കാണ് അതിവേഗ ഡീസൽ വിതരണം ചെയ്യുക.
ഇന്ത്യ-ബംഗ്ലാദേശ് സൗഹൃദ പൈപ്പ്ലൈൻ പ്രവർത്തനക്ഷമമാകുന്നത്, ഇന്ത്യയിൽനിന്നു ബംഗ്ലാദേശിലേക്ക് എച്ച്എസ്ഡി എത്തിക്കുന്നതിനുള്ള സുസ്ഥിരവും വിശ്വസനീയവും ചെലവു കുറഞ്ഞതും പരിസ്ഥിതിസൗഹൃദവുമായ മാർഗം ഒരുക്കുകയും ഇരു രാജ്യങ്ങളും തമ്മിലുള്ള ഊർജ സുരക്ഷയിലെ സഹകരണം കൂടുതൽ വർധിപ്പിക്കുകയും ചെയ്യും.
-ND-
(
പ്രധാനമന്ത്രിയുടെ ഓഫീസ്
സമര്പ്പിത ചരക്ക് ഇടനാഴിയിലെ ന്യൂ ഭൂപൂര്-ന്യൂ ഖുര്ജ സെക്ഷനും കണ്ട്രോള് സെന്ററും പ്രധാനമന്ത്രി ഉദ്ഘാടനം ചെയ്തു
കിഴക്കൻ സമര്പ്പിത ചരക്ക് ഇടനാഴിയുടെ ന്യൂ ഭൂപൂര് - ന്യൂ ഖുര്ജ സെക്ഷനും കണ്ട്രോള് സെന്ററും വീഡിയോ കോണ്ഫറന്സിലൂടെ പ്രധാനമന്ത്രി നരേന്ദ്ര മോദി ഉദ്ഘാടനം ചെയ്തു. കേന്ദ്രമന്ത്രി പീയൂഷ് ഗോയല്, ഉത്തര്പ്രദേശ് മുഖ്യമന്ത്രി യോഗി ആദിത്യനാഥ് എന്നിവര് ചടങ്ങില് പങ്കെടുത്തു.
ആധുനിക റെയില് അടിസ്ഥാനസൗകര്യ പദ്ധതി നടപ്പാക്കുന്നതിലെ ആഹ്ലാദം ചടങ്ങില് പ്രധാനമന്ത്രി പ്രകടിപ്പിച്ചു. ഖുര്ജ ഭൂപൂര് ചരക്ക് ഇടനാഴിയില് ആദ്യത്തെ ഗുഡ്സ് ട്രെയിന് ഓടിക്കുമ്പോള് സ്വാശ്രയ ഇന്ത്യയുടെ ഗര്ജ്ജനം നമുക്ക് കേള്ക്കാനാകുമെന്ന് അദ്ദേഹം പറഞ്ഞു. പുതിയ ഇന്ത്യയുടെ ' ശക്തിയുടെ പ്രതീകവും ആധുനിക നിയന്ത്രണ കേന്ദ്രങ്ങളിലൊന്നുമാണ് പ്രയാഗ്രാജ് ഓപ്പറേഷന് കണ്ട്രോള് സെന്റര് എന്ന് അദ്ദേഹം പറഞ്ഞു.
സമര്പ്പിത ചരക്ക് ഇടനാഴികളുടെ ആവശ്യകതയെക്കുറിച്ച് പ്രധാനമന്ത്രി ഊന്നിപ്പറഞ്ഞു. ജനസംഖ്യ കൂടുന്നതിനനുസരിച്ച് സമ്പദ്വ്യവസ്ഥ വളര്ന്നു, ചരക്കുനീക്കത്തിന്റെ ആവശ്യം പലമടങ്ങ് വര്ദ്ധിച്ചു. പാസഞ്ചര് ട്രെയിനുകളും ഗുഡ്സ് ട്രെയിനുകളും ഒരേ ട്രാക്കില് സഞ്ചരിക്കുന്നതിനാല് ഗുഡ്സ് ട്രെയിനിന്റെ വേഗത മന്ദഗതിയിലാണ്. ചരക്ക് ട്രെയിനിന്റെ വേഗത മന്ദഗതിയിലാകുകയും തടസ്സമുണ്ടാവുകയും ചെയ്യുമ്പോള് ഗതാഗതച്ചെലവ് കൂടുതലായിരിക്കുമെന്ന് അദ്ദേഹം പറഞ്ഞു. ഈ അവസ്ഥ മാറ്റാനാണ് സമര്പ്പിത ചരക്ക് ഇടനാഴി ആസൂത്രണം ചെയ്തത്. തുടക്കത്തില് 2 സമര്പ്പിത ചരക്ക് ഇടനാഴികള് ആസൂത്രണം ചെയ്തിരുന്നു. ലുധിയാന മുതല് ഡങ്കുനി വരെയുള്ള കിഴക്കന് സമര്പ്പിത ചരക്ക് ഇടനാഴിയാണ് ഒന്ന്. കല്ക്കരി ഖനികളും താപവൈദ്യുത നിലയങ്ങളും വ്യാവസായിക നഗരങ്ങളും ഈ റൂട്ടിലുണ്ട് . ജവഹര്ലാല് നെഹ്റു പോര്ട്ട് ട്രസ്റ്റ് മുതല് ദാദ്രി വരെയാണ് പടിഞ്ഞാറന് സമര്പ്പിത ചരക്ക് ഇടനാഴി. ഈ ഇടനാഴിയില് മുന്ദ്ര, കണ്ട്ല, പിപാവവ്, ദാവ്രി, ഹസിറ തുടങ്ങിയ തുറമുഖങ്ങളെ ഫീഡര് റൂട്ടുകളിലൂടെ ബന്ധിപ്പിക്കും.
ഇത്തരം ചരക്ക് ഇടനാഴികളിലൂടെ പാസഞ്ചര് ട്രെയിനുകൾ വൈകിയോടുന്ന അവസ്ഥ പരിഹരിക്കാനാകുമെന്ന് പ്രധാനമന്ത്രി പറഞ്ഞു. ചരക്ക് ട്രെയിനിന്റെ വേഗത 3 മടങ്ങ് വര്ദ്ധിക്കുകയും ചരക്കുകള് ഇപ്പോഴത്തേതിലും ഇരട്ടിയാക്കി വര്ധിപ്പിക്കാനും കഴിയും. ചരക്ക് ട്രെയിനുകള് കൃത്യസമയത്ത് എത്തുമ്പോള് നമ്മുടെ ഗതാഗത ചെലവു കുറവായിരിക്കുമെന്നും അദ്ദേഹം കൂട്ടിച്ചേര്ത്തു. നമ്മുടെ ചരക്കുകള്ക്കു വില കുറയുമ്പോള്, അത് നമ്മുടെ കയറ്റുമതിക്ക് ഗുണം ചെയ്യും.വ്യവസായ സാധ്യത വര്ദ്ധിക്കുമെന്നും ഇന്ത്യ നിക്ഷേപത്തിനുള്ള ആകര്ഷകമായ സ്ഥലമായി മാറുമെന്നും അതു നിരവധി പുതിയ തൊഴിൽ അവസരങ്ങള് സൃഷ്ടിക്കുമെന്നും അദ്ദേഹം പറഞ്ഞു.
വ്യാവസായികമായി പിന്നാക്കാവസ്ഥയിലുള്ള കിഴക്കന് ഇന്ത്യയെ ചരക്ക് ഇടനാഴി പുരോഗതിയിലെത്തിക്കുമെന്ന് പ്രധാനമന്ത്രി പറഞ്ഞു. ഇടനാഴിയുടെ 60 ശതമാനവും യുപിയിലാണ്. ഇത് യുപിയിലേക്ക് ധാരാളം വ്യവസായങ്ങളെ ആകര്ഷിക്കും. ഈ സമര്പ്പിത ചരക്ക് ഇടനാഴി കിസാന് റെയില് പദ്ധതിക്ക് ഗുണകരമാകുമെന്ന് അദ്ദേഹം പറഞ്ഞു. കര്ഷകര്ക്ക് തങ്ങളുടെ ഉല്പ്പന്നങ്ങള് റെയില്വേ വഴി രാജ്യത്തെ ഏത് വലിയ വിപണികളിലേക്കും സുരക്ഷിതമായും കുറഞ്ഞ വിലയിലും അയയ്ക്കാന് കഴിയും. കിസാന് റെയില് കാരണം ഉത്തര്പ്രദേശില് ധാരാളം സംഭരണ കേന്ദ്രങ്ങളും കോള്ഡ് സ്റ്റോറേജ് സൗകര്യങ്ങളും ഒരുക്കിയിട്ടുണ്ട്.
സമര്പ്പിത ചരക്ക് ഇടനാഴി നടപ്പാക്കുന്നതില് മുന്കാലങ്ങളില് ഉണ്ടായ വലിയ കാലതാമസത്തെക്കുറിച്ച് പ്രധാനമന്ത്രി പരിതപിച്ചു. 2014 വരെ ഒരു കിലോമീറ്റര് ട്രാക്ക് പോലും സ്ഥാപിക്കാന് കഴിഞ്ഞില്ല. 2014ലെ ഗവണ്മെന്റ് രൂപീകരിച്ചതിനുശേഷം, നിരന്തര നിരീക്ഷണത്തിന്റെയും ബന്ധപ്പെട്ടവരുമായി കൂടിക്കാഴ്ച നടത്തിയതിന്റെയും ഫലമായി 1100 കിലോമീറ്റര് പണി ഏതാനും മാസങ്ങള്ക്കുള്ളില് പൂര്ത്തിയായതായി പ്രധാനമന്ത്രി ചൂണ്ടിക്കാട്ടി.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 203.11 കോടിയിലധികം വാക്സിന് ഡോസുകള്
ഉപയോഗിക്കാത്ത 3.67 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
2,03,11,98,325
ബാക്കിയുള്ളത്
3,67,68,140
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 203.11 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 3.67 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പെട്രോളിയം, പ്രകൃതി വാതക മന്ത്രാലയം
കേന്ദ്ര പെട്രോളിയം, പ്രകൃതിവാതക മന്ത്രി എണ്ണക്കമ്പനി ചെയര്മാന്മാരുമായി കൂടിക്കാഴ്ച നടത്തി
കേന്ദ്ര പെട്രോളിയം, പ്രകൃതിവാതക മന്ത്രി ശ്രീ. ധര്മ്മേന്ദ്ര പ്രധാന് എണ്ണ വിതരണ കമ്പനികളുടെ ചെയര്മാന്മാര്/ചീഫ് മാനേജിംഗ് ഡയറക്ടര്മാര്, മുതിര്ന്ന ഉദ്യോഗസ്ഥര് എന്നിവരുമായിവീഡിയോകോണ്ഫറന്സിംഗ് വഴികൂടിക്കാഴ്ച നടത്തി. പ്രധാനമന്ത്രി ഉജ്ജ്വലയോജന കൂടുതല് ഗുണഭോക്താക്കളിലേക്ക് വ്യാപിപ്പിക്കാനുള്ള കേന്ദ്ര മന്ത്രിസഭാ തീരുമാനത്തിന്റെ പശ്ചാത്തലത്തിലായിരുന്നു കൂടിക്കാഴ്ച. പൂര്ണ്ണ സമര്പ്പണത്തോടെയും ആത്മാര്ത്ഥതയോടെയുംഉജ്ജ്വല പദ്ധതി നടപ്പിലാക്കുന്നതിന് എണ്ണ വിപണന കമ്പനി ഉദ്യോഗസ്ഥര് നടത്തിയ പരിശ്രമങ്ങളെകേന്ദ്രമന്ത്രി അഭിനന്ദിച്ചു. പ്രധാനമന്ത്രി ഉജ്ജ്വലയോജനക്കു കീഴില് ഇതുവരെ 5.86 കോടി പാചക വാതക കണക്ഷനുകളാണ് നല്കിയിട്ടുള്ളത്. പദ്ധതിയുടെ 48 ശതമാനം ഗുണഭോക്താക്കളും പട്ടികജാതി/പട്ടികവര്ഗ്ഗ ഭവനങ്ങളാണെന്നതില് ശ്രീ. ധര്മ്മേന്ദ്ര പ്രധാന് സന്തുഷ്ടി പ്രകടിപ്പിച്ചു. 2014 ല് 55 % ആയിരുന്ന ഇന്ത്യയിലെ പാചകവാതക കവറേജ്ഇപ്പോഴുള്ള 90% ആക്കി ഉയര്ത്തിയതിന് അദ്ദേഹം എണ്ണ വിപണന കമ്പനികളെ അഭിനന്ദിച്ചു. പ്രധാനമന്ത്രി ഉജ്ജ്വലയോജനയുടെ പ്രയോജനം എല്ലാ ദരിദ്ര കുടുംബങ്ങള്ക്കും ലഭ്യമാക്കുന്നതിനുള്ള തീരുമാനം താഴെതട്ടിലേക്ക് വ്യാപിപ്പിക്കാനും അത് സമയബന്ധിതമായി പൂര്ത്തിയാക്കാനും കേന്ദ്ര മന്ത്രി എണ്ണ വിതരണ കമ്പനികളോട്നിര്ദ്ദേശിച്ചു. പ്രധാനമന്ത്രി ഉജ്ജ്വലയോജന ഗുണഭോക്താക്കള്ക്ക് ദൗത്യരൂപേണ കണക്ഷനുകള് നല്കുന്നതിനാവശ്യമായ ഉപകരണങ്ങള് സ്വരുക്കൂട്ടാനും ശ്രീ. ധര്മ്മേന്ദ്ര പ്രധാന് നിര്ദ്ദേശിച്ചു.
(AM/MRD